**Konkurrencebetingelser**

Disse konkurrencebetingelser gælder i forholdet mellem dig, Det Gyldne Brød ApS og Maldivia ApS, når du tilmelder dig konkurrencen. Konkurrencebetingelserne skal betegnes som et tillæg til Det Gyldne Brød og Maldivia’s generelle betingelser som du bør læse på de respektives hjemmesider, før du deltager i konkurrencen.

1. **Generelt**

Ved at deltage i konkurrencen accepterer du at være bundet af disse betingelser (som til enhver tid kan ændres af os), de generelle betingelser og vores afgørelser, som er endelige i alle forhold vedrørende konkurrencen.

1. **Konkurrencen**

Konkurrencen starter d.06.04.2021 og afsluttes d.28.04.2021.  
Der udtrækkes i alt 5 finalister.

* 2 finalister hos Radio go!FM
* 2 finalister gennem en lodtrækning i Det Gyldne Brøds fysiske butikker (der uddeles lodder ved køb)
* 1 finalist på Det Gyldne Brøds Facebook side (Ved at kommentere og like et angivet opslag)

Der udtrækkes én (1) vinder som modtager præmien.  
Vinderen får direkte besked på mail eller telefon.

1. **Præmien**

Præmien er en pakkerejse for 2 personer til Maldiverne som inkluderer følgende:  
  
Pakkerejse for 2 personer til Maldiverne som inkluderer:

Flybilletter - København – Malé (TUR/RETUR)  
Lufthavnstransport m. Vandfly - Lufthavn – Resort (TUR/RETUR)  
7 overnatninger på Atmosphere Kanifushi i en Sunset Beach Villa m. Pool  
Platinum Plan All-Inclusive inkl. på resortet  
Obligatoriske skatter og afgifter inkl. Green Tax

Vinderen (og gæsten) skal kunne rejse i perioden d.01.05.21 – 31.10.21. Vær opmærksom på at rejsen skal være afsluttet senest d. 31.10.21.  
De mulige udvalgte rejsedatoer angives af Maldivia efter at vinderen er trukket.

Præmien kan ikke returneres, ombyttes eller overdrages til andre personer.

1. **Planlægning og gennemførelse af rejsen**

Planlægning af rejsen foregår direkte ved Maldivia.  
  
Der vil ikke kunne rejses på andre datoer end de muligheder som vinderen får fremsendt af Maldivia. Vinderen skal bekræfte de valgte datoer direkte til Maldivia senest d. 20.05.21.

Senest d. 20.05.21 skal Maldivia have tilsendt øvrige nødvendige informationer fra vinderen (og gæsten), der kræves for bestilling og gennemførelse af rejsen.

**Vinderen (og gæsten) skal have et gyldigt pas og andre nødvendige rejsedokumenter og visa. Det er ligeledes en betingelse at den rejsende selv har en rejseforsikring før afrejse.**  
Vi anbefaler at de rejsende ligeledes har eller tegner en afbestillingsforsikring. Denne skal tegnes senest samme dag som rejsen og datoerne lægges fast.

**Rejsen kan ikke afbestilles, heller ikke selvom Udenrigsministeriet skulle fraråde rejser til Maldiverne** **14 dage før afrejse, jævnfør Pakkerejseloven** [**§ 9 *Stk. 4***](https://danskelove.dk/pakkerejseloven/9)

Såfremt vinderen ikke kan, ønsker eller beslutter sig for ikke at rejse, efter at rejsen er bekræftet af Maldivia, så skal Maldivia straks informeres om dette.   
Vinderen får ikke erstatning, kompensation eller andet ved eventuel afbestilling.

1. **Aldersgrænse og begræsninger**

For at deltage i konkurrencen skal du være fyldt 18 år. Det er tilladt at deltage flere gange.  
  
Ansatte hos Det Gyldne Brød, Radio go!FM samt Maldivia kan ikke deltage i konkurrencen. Medarbejdere og nære familiemedlemmer til medarbejdere i Det Gyldne Brød, Maldivia og hos Radio go!FM kan ligeledes ikke deltage i konkurrencen.

1. **Deltagelseskrav**

Ved at tage imod præmien erklærer vinderen (og gæsten) at

1. Friholde ovenstående virksomheder for ethvert ansvar, krav og søgsmålsgrundlag vedrørende personskade, tingsskade, tyveri eller tab i forbindelse med konkurrencen eller brugen eller modtagelsen af hele præmien eller dele heraf, bortset fra hvor dette skyldes vores uagtsomhed.
2. Vi må bruge dit og gæstens navn og portrætbillede i markedsføringsøjemed uden yderligere betaling.
3. **Lovvalg**

Vinderens modtagelse af præmiekomponenter i konkurrencen forudsætter, at al lovgivning og alle regler overholdes.

1. **Erstatningsansvar**

Vinderen accepterer, at hverken Det Gyldne Brød, Maldivia eller Radio go!FM, deres medarbejdere eller sponsorer har noget ansvar for personskade og/eller anden skade, tyveri eller tab som er opstået i forbindelse med konkurrencen eller på grund af præmien under forudsætning af, at dette ikke er sket via grov uagtsomhed eller forsæt fra disses side.

Dette betyder blandt andet, at vi ikke har noget ansvar for, hvis en rejse bliver aflyst eller forsinket, eller i fald præmien ikke lever op til forventningerne.

**10. PERSONOPLYSNINGER**

Alle personoplysninger, herunder bl.a. deltagerens navn, alder, adresse (herunder postnr.), telefonnummer og/eller e-mailadresse, som vi modtager i forbindelse med deltagernes tilmelding til konkurrencen, kan bruges i overensstemmelse med Det Gyldne Brød’s, Maldivia’s samt Radio go!FM’s politik til beskyttelse af personoplysninger.

I forbindelse med konkurrencen bruger vi personlige oplysninger til at underrette vinderen, samt i markesføringsregi såsom nyhedsbreve.